Драготин миней. Български паметник от началото на ХІІ в. Издание и изследване

Ръководител: проф. дфн Искра Владимирова Христова-Шомова

Постигнатите научни резултати се изразяват в реализирането на издание и изследване на ценен български ръкопис от началото на ХІІ в., запазен като палимпсест. Разчитането на текста е направено по специализирани снимки. Изданието съдържа: публикация на текста; изследване на графиката, украсата, правописа и езика; издание на ръкописа с успоредни гръцки текстове и старобългарски текстове от други минеи и триоди; подробен анализ на състава и езика на десетте служби, запазени в ръкописа; старобългарско-гръцки и гръцко-старобългарски речник-индекс; старобългарско-гръцки и гръцко-старобългарски инципитариум на песнопенията. Интересът към книгата в България и чужбина е изключително висок.